MBC

miniatura|Reporteiro e técnicos da MBC realizando unha entrevista na rúa.
A MBCA cadea emprega as súas siglas en inglés como imaxe corporativa ou Munhwa Broadcasting Corporation ( en coreano 문화방송주식회사 Munhwa Bangsong Jusikhoesa) é unha compañía pública de radiotelevisión de Corea do Sur que se estableceu o 21 de febreiro de 1961 comezou a emitir o 2 de decembro dese ano. Está participada dende 1988 maioritariamente por unha fundación pública"Who We Are" FBC e conta cunha rede con 16 estacións locais"About MBC" MBC.

 Historia 

 Era radiofónica (1961-1968) 
O 2 de decembro de 1961 comezou a emitir dende Seúl a emisora de radio da MBC so o indicativo HLKV como emisora privada. O 12 de abril de 1963 estableceu oficinas rexionais nas principais cidades: Busan, Daegu, Gwangju, Daejeon e Jeonju que con Seúl conformaron unha rede nacional a partir de 1964.

 Era da televisión en branco e negro  (1969-1980) 
O 8 de agosto de 1969 comezou a transmitir sinais de televisión, co indicativo HLAC-TV e o 5 de outubro de 1970 principio a emitir o seu telexornal, o MBC Newsdesk e tras chegar a acordos con sete estacións comerciais, en Ulsan, Jinju, Gangnueng, Chuncheon, Mokpo, Jeju e Masan ao longo de 1968 e 1969, comezou a emitir para toda Corea do Sur cunha rede de 13 estacións rexionais. En 1974 principiou as emisións de radio en FM e aliouse co xornal Kyunghyang Shinmun.

 Era da televisión en cor (1980-1990) 
En 1980 o goberno de Chun Doo-hwan estatilizou a compañíaChunhyo Kim (2016) Samsung, Media Empire and Family: A power web Routledge, p. 19 tras a promulgación da lei básica de prensa e desfíxose a sociedade que tiña co Kyunghyang Shinmun e o 65% das súas accións pasaron á compañía pública KBS. O 22 de decembro de 1981 comezou a emitir en cor para Seúl e o 1 de xaneiro de 1981 para o resto do país. En 1981 a MBC fundou o equipo profesional de béisbol, o MBC Cheongryong. Dous acontecementos deportivos celebrados en Seúl na década de 1980 marcaron os avances tecnolóxicos na cadea, os Xogos de Asia de 1986 e os Xogos Olímpicos de 1988.

 Era multimedia (1991-2000) 

Logo de medrar rapidamente ata se converter nunha gran corporación que cubría a meirande parte dos acontecementos internacionais, a MBC estableceu compañías especializadas: MBC Production, MBC Media Tech, MBC Broadcast Culture Center, MBC Arts Company, MBC Arts Center converténdoas en subsidiarias para competir mellor nunha época que estaba mudando en multimedia.
miniatura|Equipo de presentadores para acontecementos de béisbol de MBC Sports+ en 2015
 Era dixital (dende 2001) 
miniatura|Un estudio da emisora de radio MBC FM4U nunha unidade móbil.
Como a converxencia entre radiodifusión e comunicación proseguía a súa aceleración, MBC fixo á súa subsidiaria para Internet, iMBC, unha corporación independente. Comezou a operar por cable (MBC Plus Media), satélite, DMB e a emitir as 24 horas pola televisión terrestre. En 2007 estableceu un centro de produción dixital, o Ilsan Dream Center e en setembro de 2014 rematou a construción da súa nova sede central. 
En 2007 constituíu unha nova subsidiaria, MBC America, con sede nos Ánxeles para distribuír a súa programación polos Estados Unidos e o 1 de agosto de 2008 creou MBC-D, unha rede de televisión para transmitir en subcanles dixitais de varias estacións de televisión dese país.

 Canles 
 Televisión 
MBC TV, é a canle de televisión insignia da cadea.
 MBC Drama, canle por cable e satélite dedicada ás series coreanas.
 MBC Sports+, canle por cable e satélite dedicada aos deportes.
 MBC Every1, canle por cable e satélite dedicada ao entretemento.
 MBC On, canle por cable e satélite dedicada ás series clásicas coreanas.
 MBC M, canle por cable e satélite dedicada á música.

 Radio 
 MBC Standard FM, emisora de radio principal da cadea e que emite programación variada: novas, deportes, entretemento.
 MBC FM4U, emisora dedicada á música pop e o entretemento.	
 Channel M, emisora musical que só transmite para Seúl de xeito dixital.

 Notas 

Categoría:Medios de comunicación de Corea do Sur